ওয়েবসাইটে পাওয়া তথ্য বলছে, দীপক নিউ পাওয়ার রিনিউয়েবল্‌সের প্রতিষ্ঠাতা এবং সিইও। অভিযোগ উঠেছে, ২০১২ সালে আইসিআইসিআই ব্যাঙ্ক-সহ ঋণদাতাদের গোষ্ঠী ভিডিয়োকনকে ৩,২৫০ কোটি টাকা ধার মঞ্জুর করার পরে, ওই নিউ পাওয়ারেই ৬৪ কোটি ঢালেন ভিডিয়োকন কর্ণধার বেণুগোপাল ধুত। যে ধুতের সঙ্গে মিলে এক সময় নিউ পাওয়ার তৈরি করেছিলেন দীপক ও তাঁর দুই আত্মীয়। এমনকি যে প্রতিষ্ঠান মারফত সেখানে পুঁজি ঢালা হয়, সেটির মালিকানাও হস্তান্তর হয়েছে দীপকের নেতৃত্বে গড়া ট্রাস্টের হাতে। আর এই কারণেই স্বার্থের সংঘাতের অভিযোগ।